Zbierka zákonov Slovenskej republiky

Zbierka zákonov Slovenskej republikyzákon č. 400/2015 Z. z., staršie: zákon č. 1/1993 Z. z. (niekedy nepresne uvádzaná ako: Zbierka zákonovZbierka zákonov. In: ; legislatívna skratka v príslušnom zákone znie zbierka zákonov§ 1 zákona č. 400/2015 Z. z., staršie znela Zbierka zákonov§ 1 zákona č. 1/1993 Z. z.), skratka: Z. z.§ 12, § 22 zákona č. 400/2015 Z. z., je oficiálna zbierka zákonov (presnejšie: „štátny publikačný nástroj“) Slovenska§ 12 zákona č. 400/2015 Z. z.. Jej vydavateľom je Ministerstvo spravodlivosti Slovenskej republiky.

 Právne predpisy o Zbierke zákonov Slovenskej republiky 
Základné predpisy o Zbierke zákonov obsahuje zákon č. 400/2015 Z. z., ktorý od 1. 1. 2016 nahradil predchádzajúci zákon č. 1/1993 Z. z. (ktorý bol mimochodom zároveň vôbec prvým predpisom uvedeným v Zbierke zákonov Slovenskej republiky). zákon č. 400/2015 Z. z., zákon č. 1/1993 Z. z.

 Obsah 
V Zbierke zákonov Slovenskej republiky sa vyhlasujú uverejnením§12, § 13, § 20 zákona č. 400/2015 Z. z. :
všeobecne záväzné právne predpisy (okrem všeobecne záväzných nariadení),
 niektoré iné právne akty slovenského práva, konkrétne:
 rozhodnutia Ústavného súdu Slovenskej republiky
 návrhy prijaté v referende,
 rozhodnutia predsedu NR SR a uznesenia NR SR, ak tak ustanovuje osobitný predpis, uznesenia NR SR, o ktorých rozhodla, že sa majú uverejniť v zbierke zákonov a úplné znenia ústavy, ústavných zákonov a zákonov vyhlásených predsedom národnej rady,
 rozhodnutia prezidenta o rozpustení NR SR, o vyhlásení referenda, o udelení amnestie, o prenesení právomoci dojednávať medzinárodné zmluvy a rozhodnutia prezidenta, ak tak ustanovuje osobitný predpis,
rozhodnutia vlády o udelení amnestie vo veciach priestupkov, rozhodnutia vlády, ak tak ustanovuje osobitný predpis, a uznesenia vlády, o ktorých rozhodla, že sa majú vyhlásiť v zbierke zákonov,
ďalšie právne akty slovenského práva, ak tak ustanovuje osobitný predpis
niektoré akty medzinárodného práva, konkrétne:
niektoré medzinárodné zmluvy,
niektoré rozhodnutia medzinárodných orgánov 
niektoré rozhodnutia medzinárodných organizácií 

V Zbierke zákonov Slovenskej republiky sa uverejňujú aj oznámenia o oprave chýb. § 25 zákona č. 400/2015 Z. z.

 Jazyk 
Text je v zásade v štátnom jazyku.§ 16 zákona č. 400/2015 Z. z.

 Listinná a elektronická podoba 
Záväzná podoba Zbierky zákonov Slovenskej republiky sa uverejňuje v listinnej a zároveň (od roku 2016) v elektronickej podobe. Elektronická podoba je dostupná bezplatne na webovom sídle Slov-Lex (), čo je informačný systém spravovaný Ministerstvom spravodlivosti SR . V prípade rozporov má prednosť listinná podoba. V prípade dlhšej nefunkčnosti Slov-Lexu sa texty vyhlasujú len v listinnej podobe. V elektronickej podobe zbierky zákonov sa vyhlasujú aj konsolidované znenia všeobecne záväzných právnych predpisov (t. j. pôvodný text so zapracovanými novelami). Vyhlásené konsolidované znenia sú právne záväzné. § 1 ods. 3, 4, § 8, § 14, § 24 zákona č. 400/2015 Z. z.

V Slov-Lexe sa (mimo Zbierky zákonov) môžu po dohode s Ministerstvom spravodlivosti SR uverejňovať aj interné akty riadenia ministerstiev, ostatných ústredných orgánov štátnej správy, iných orgánov štátnej správy, Národnej banky Slovenska a Generálnej prokuratúry Slovenskej republiky. § 28 zákona č. 400/2015 Z. z.

Na stránkach Slov-Lex je okrem Zbierky zákonov Slovenskej republiky uvedený aj obsah zbierok zákonov Česko-Slovenska od roku 1945 (okrem Zbierky nariadení SNR, Zbierky zákonov SNR, Úradného vestníka, Úradného listu a Ústredného vestníka). . Sú tam uvedené pod hlavičkou Zbierka zákonov Slovenskej republiky (hoci nie sú súčasťou Zbierky zákonov Slovenskej republiky) ako texty „informatívneho charakteru“ Napr.  .

Ministerstvo spravodlivosti SR musí zabezpečiť, aby každý záujemca o listinnú podobu Zbierky zákonov Slovenskej republiky mal možnosť si ju odplatne obstarať. Bezplatne toto ministerstvo zasiela listinnú podobu Zbierky zákonov Slovenskej republiky najmä prezidentovi, vláde, Ústavnému súdu, Najvyššiemu súdu, Generálnej prokuratúre a obci nemajúcej pracovisko s prístupom na internet. Obec, samosprávny kraj a okresný úrad musí zabezpečiť, aby Zbierka zákonov Slovenskej republiky bola na ňou/ním určenom mieste prístupná na nazretie každému záujemcovi, a môže pre neho vyhotoviť informatívny výtlačok zo Zbierky zákonov Slovenskej republiky. § 23 zákona č. 400/2015 Z. z.

 Platnosť a účinnosť 

Pre všeobecne záväzné právne predpisy platí okrem iného § 15 a 19 zákona č. 400/2015 Z. z.:
 Všeobecne záväzné právne predpisy nadobúdajú platnosť dňom ich vyhlásenia v Zbierke zákonov Slovenskej republiky.
 Všeobecne záväzné právne predpisy nadobúdajú účinnosť pätnástym dňom po ich vyhlásení v Zbierke zákonov Slovenskej republiky, ak nie je v nich ustanovený neskorší deň nadobudnutia účinnosti. Ak je to odôvodnené naliehavým všeobecným záujmom, môže sa v právnom predpise výnimočne ustanoviť skorší začiatok jeho účinnosti, najskôr však dňom vyhlásenia v zbierke zákonov.
O všetkom, čo bolo v Zbierke zákonov Slovenskej republiky vyhlásené, sa má za to, že dňom vyhlásenia sa stalo známym každému, koho sa to týka.

Hoci elektronická Zbierka zákonov Slovenskej republiky obsahuje aj texty vyhlásené pred jej oficiálnym zavedením, teda texty z obdobia do 1. 1. 2016, pre tieto texty (napriek existencii ich elektronickej podoby) v zásade platí, že záväzná je len ich listinná podoba. § 26 zákona č. 400/2015 Z. z.

 Úplne a neúplné znenia

Všeobecne záväzné právne predpisy sa v Zbierke zákonov Slovenskej republiky vyhlasujú uverejnením ich úplného znenia v listinnej aj elektronickej podobe. Výnimku predstavujú všeobecne záväzné právne predpisy nazývané opatrenia, ktoré sa spravidla vyhlasujú len oznámením o ich vydaní. Ministerstvo spravodlivosti môže okrem toho  rozhodnúť, že sa všeobecne záväzný právny predpis alebo jeho časť vyhlási len v elektronickej podobe (v listinnej podobe sa v takom prípade uverejní príslušné oznámenie). § 17, § 18 ods. 2 zákona č. 400/2015 Z. z. 

Pre ostatné texty uverejňované v Zbierke zákonov platia ohľadom toho, či sa uverejní ich úplné znenie, rôzne pravidlá napr. § 20 zákona č. 400/2015 Z. z. .

 Číslovanie položiek 
Texty (t. j. všeobecne záväzné právne predpisy, iné právne akty Slovenska a akty medzinárodného práva) sa v Zbierke zákonov Slovenskej republiky označujú poradovými číslami; číslovanie sa začína 1. januárom a končí sa 31. decembrom toho istého roka. V záhlaví prvej strany musia tieto texty obsahovať štátny znak Slovenskej republiky, slová „Zbierka zákonov Slovenskej republiky“, číslo ročníka Zbierky zákonov Slovenskej republiky a deň ich vyhlásenia. Strany všeobecne záväzného právneho predpisu, iného právneho aktu Slovenska a aktu medzinárodného práva sa číslujú samostatne pre každý jednotlivý text. § 22 zákona č. 400/2015 Z. z.

 Historické zbierky zákonov na území Slovenska od roku 1918 
 1918 – marec 1939 
Existovali tieto zbierky:
Zbierka zákonov a nariadení, presnejšie:
“Sbierka zákonov a nariadení štátu československého“/po česky „Sbírka zákonů a nařízení státu československého“ (skratka Sb. z. a n.; november 1918 – november 1938) –spočiatku bolo autentické len české znenie, neskôr platilo, že autentické je to znenie (české alebo slovenské), v ktorom zákon vyšiel, pričom platilo „právní ustanovení vyhlášená ve Sbírce zákonů a nařízení ve znění českém uveřejňují se ve znění slovenském v Úradných Novinách; právní ustanovení vyhlášená ve Sbírce zákonů a nařízení ve znění slovenském uveřejňují se ve znění českém v Úředním listě Československé republiky.“; do jazykov menšín sa mali vyhotovovať neautentické preklady (zákon č. 500/1921 Sb.) zákon č. 1/1918 Sb. z a n., zákon č. 139/1919 Sb. z. a n., zákon č. 500/1921 Sb. z.  a n.; spomínaný slovenský preklad vychádzal od augusta 1922 v Úradných novinách pod názvom „Sbierka zákonov a nariadení“ zbierka zákonov. In: 
“Sbierka zákonov a nariadení štátu česko-slovenského“/po česky „Sbírka zákonů a nařízení státu česko-slovenského“ (skratka Sb. z. a n.; november a december 1938) Nový názov štátu v zmysle zákona č. 299/1938 Sb. z. a n.
“Sbierka zákonov a nariadení republiky Česko-Slovenskej“/ po česky “Sbírka zákonů a nařízení republiky Česko-Slovenské“ (skratka Sb. I a Sb. II; január 1939 – marec 1939) – zbierka bola rozdelená na dve časti: prvá časť bola celoštátna (podľa okolností v znení českom, slovenskom, podkarpatskoruskom alebo dvojjazyčnom či trojjazyčnom), druhá časť bola rozdielna pre české krajiny a pre Slovensko (a pre Podkarpatskú Rus?) vládne nariadenie č. 392/1938 Sb. z. a n.
Úřední list (doslova: Úradný list), presnejšie:
“Úřední list Pražských novin“ / po nemecky „Amtsblatt zur Prager Zeitung“ (pre Česko-Slovensko: február 1919-december 1919) – tento úradný list ale fungoval už pred vznikom ČSR vyhláška veškerého ministerstva č. 58/1919 Sb. z. a n.
“Úřední list Československé republiky“ (alebo „Úřední list republiky československé“/ „Úřední list Republiky Československé“/ „Úřední list Československé Republiky“) / po nemecky „Amtsblatt der Tschechoslovakischen Republik“ (alebo „Amtsblatt der čechoslovakischen Republik“/„Amtsblatt der Čechoslovakischen Republik“) (január 1920 – december 1938) vyhláška vlády rep. Čs. č. 4/1920 Sb. z. a n.Úřední list. In: Masarykův slovník naučný: lidová encyklopedie všeobecných vědomostí , díl 7. ŠŽ. Praha: Československý kompas, 1933. s. 498
“Úřední list Republiky Česko-Slovenské“ (jan.-mar. 1939) 
“Úradné noviny“ (alebo „Úradné Noviny“) (skratka Ú. n. alebo Ú. N.; 1919 – 1939 (1945)) – len na Slovensku; od roku 1922 obsahovali aj preklad českých predpisov zo Sbierky zákonov a nariadení štátu československého pod názvom Sbierka zákonov a nariadení zbierka zákonov. In: Encyklopédia Slovenska VI.. zväzok TŽ. Bratislava: Veda, 1982. s. 186nariadenie 3/1918 Sb. z. a n., vyhláška vlády r. Čs. 4/1920 Sb. z. a n., zákon č. 500/1921 Sb. z. a n.
Jednotlivé krajiny v Česko-Slovensku (krajiny resp. zeme v českých krajinách existovali už pred vznikom Česko-Slovenska, kým na Slovensku a v Podkarpatskej Rusi až od roku 1928) mali aj svoje krajinské zbierky zákonov a nariadení, resp. od roku 1928 „krajinské vestníky“. V českých krajinách tieto vestníky pretrvali až do roku 1948.  Na Slovensku konkrétne existoval v období 1928-marec 1939 tzv. „Krajinský vestník pre Slovensko“ (pôvodne pod názvom „Krajinské noviny pre Slovensko“) ako vestník pre Slovenskú krajinu. Krajinský vestník pre Slovensko. In: Encyklopédia Slovenska VI.. zväzok 3 KM. Bratislava: Veda, 1982. s. 213.

 marec 1939 - 1945
V Slovenskej republike existovali:
„Slovenský zákonník“ (skratka: Sl. z.; marec 1939 – jar 1945) vládne nariadenie č. 14/1939 Sl. z.zákona č. 11/1940 Sl. Z. (zdroje pozri zdroje uvedené k Úradným novinám) (Poznámka: Ako súkromný preklad vychádzal aj v nemčine - najprv pod názvom „Gesetze und Verordnungen der Slowakischen Republik“ (1941) a potom v osobitnom časopise „Pressburger Archiv für Gesetzgebung“ (1942-1944) )
“Úradné noviny“ (skratka: Ú. n. alebo Ú. N.; marec 1939 – jar 1945) zákon č. 11/1940 Sl. z. Seman, Tibor: Volebná právo v Slovenskej republike (1939-1945). In: Orosz, L., Majerčák, T. (eds.). Aktuálne problémy volebnébo práva – Nové volebné zákony.  Univerzita Pavla Jozefa Šafárika v Košiciach - Právnická fakulta - Katedra ústavného práva a správneho práva, 2015, s. 170 dostupné online (16. sept. 2017) 

Na území ovládanom Slovenskou národnou radou od roku 1944 existovali:
 „Sbierka nariadení Slovenskej národnej rady“ (pozri nižšie)
“Úradný vestník“ (pozri nižšie)

V Protektoráte Čechy a Morava existovali RP 36/39 dostupné online (16. sept. 2017):  :
 Verordnungsblatt, presnejšie:
„Verordnungsblatt für Böhmen und Mähren“/ po česky „Věstník nařízení pro Čechy a Moravu“ (krátko po marci 1939)
„Verordnungsblatt des Reichsprotektors in Böhmen und Mähren“/ po česky “Věstník říšského protektora v Čechách a na Moravě“ (alebo „Věstník nařízení Reichsprotektora in Böhmen und Mähren“/„Věstník nařízení Reichsprotektora v Čechách a na Moravě“) (skratka: RP; 1939 – 1943; najprv dvojjazyčné, od roku 1942 len po nemecky) 
„Verordnungsblatt des Deutschen Staatsministers für Böhmen und Mähren“ (doslova: Vestník nemeckého štátneho ministra pre Čechy a Moravu; 1943 – jar 1945; len po nemecky)
 Sbírka zákonů a nařízení, presnejšie:
„Sbírka zákonů a nařízení“ (skratka: Sb.; marec 1939 – august 1939)
„Sbírka zákonů a nařízení Protektorátu Čechy a Morava“/ po nemecky [od r. 1940]: „Sammlung der Gesetze und Verordnungen des Protektorates Böhmen und Mähren“ (skratka: Sb. resp. Slg.; september 1939 – jar 1945; najprv po česky, potom od konca roku 1940 dvojjazyčné) 
 Amtsblatt, presnejšie:
„Amtsblatt für Böhmen und Mähren“/po česky „Úřední list Protektorátu Čechy a Morava“ (krátko od marca 1939, dvojjazyčné)
„Amtsblatt des Protektorats Böhmen und Mähren“/ po česky ”Úřední list Protektorátu Čechy a Morava” (1939 – 1944, dvojjazyčné) 
krajinské vestníky – pozri vyššie

Česko-slovenská exilová vláda v Londýne mala „Úřední věstník československý“/po slovensky doslova: Úradný vestník československý (skratka Úř. věst. čsl.; 1940 – jar 1945; v jan.-máji 1945 s francúzskym podnadpisom „Journal officiel tchécoslovaque“) 

 1945 – 1992 
Existovali tieto zbierky:
Zbierka zákonov a nariadení resp. Zbierka zákonov, presnejšie:
„Sbierka zákonov a nariadení ŠTÁTU ČESKOSLOVENSKÉHO“/ po česky „Sbírka zákonů a nařízení STÁTU ČESKOSLOVENSKÉHO“ (česká aj slovenská skratka: Sb. I a Sb. II; apríl 1945 – júl 1945) 
„Sbierka zákonov a nariadení republiky Československej“/ po česky „Sbírka zákonů a nařízení republiky Československé“ (česká aj slovenská skratka: Sb.; júl 1945 – august 1948)  dekrét prezidenta republiky č. 19/1945 Sb.
„Sbierka zákonov republiky Československej“ [od začiatku 50. rokov v slovenčine písané „Zbierka zákonov republiky Československej“ O zmene pravopisu slova zbierka porov. Pravidlá slovenského pravopisu z roku 1953. V textoch právnych predpisov sa však tvar zbierka vyskytoval už v roku 1952 (porov. napr. text predpisu 3/1952 Zb.).]/ po česky „Sbírka zákonů republiky Československé“ (slovenská skratka Sb. resp. neskôr Zb., česká skratka Sb.; august 1948 – december 1959; vychádzalo v českej verzii a v slovenskej verzii) zákon č. 214/1948 Sb.
 „Zbierka zákonov Republiky československej”/ po česky „Sbírka zákonů Republiky československé“ (slovenská skratka Zb., česká skratka Sb.; január 1960 – júl 1960; vychádzalo v českej verzii a v slovenskej verzii)  zákon č. 77/1959 Zb. 
 „Zbierka zákonov Československej socialistickej republiky“/ po česky „Sbírka zákonů Československé socialistické republiky“ (slovenská skratka Zb., česká skratka Sb.; júl 1960 – december 1968, vychádzalo v českej verzii a v slovenskej verzii)  zákon č. 77/1959 Zb. (účinný do decembra 1961), Ústava ČSSR z roku 1960 (premenovanie štátu), zákonné opatrenie Predsedníctva Národného zhromaždenia č. 4/1962 Zb. , zákon č. 1/1962 Zb. SNR 
 „Zbierka zákonov“ / po česky „Sbírka zákonů“ (slovenská skratka Zb., česká skratka Sb.; január 1969 – december 1992; vychádzalo v českej verzii a v slovenskej verzii) zákon č. 164/1968 Zb., zákon č. 131/1989 Zb. (Poznámka: Hoci oficiálny názov znel len Zbierka zákonov, publikovaná zbierka mala v hlavičke uvedené pod názvom „Zbierka zákonov“ slová „Československá socialistická republika“ a pod tým slová „Česká socialistická republika    Slovenská socialistická republika“, resp. od roku 1990 mala pod názvom „Zbierka zákonov“ slová „ČESKEJ A SLOVENSKEJ FEDERATÍVNEJ REPUBLIKY“ a pod tým slová „ČESKEJ REPUBLIKY/SLOVENSKEJ REPUBLIKY“)
zbierky Slovenskej národnej rady (len na Slovensku) :
„Sbierka nariadení Slovenskej národnej rady“ (skratka Sb. nar. SNR; september 1944-august 1948) 
 „Sbierka zákonov Slovenskej národnej rady“ [od začiatku 50. rokov písané „Zbierka zákonov Slovenskej národnej rady“] (skratka Sb. SNR resp. Zb. SNR; august 1948 – december 1961, ale v rokoch 1951-53 a 1955-1961 nevyšla)
„Úradný vestník“ (skratka Ú. v.; 1944 - 1959) – len na Slovensku; vydávala ho najprv SNR, potom Zbor povereníkov a napokon povereníctvo vnútra Uradný vestník. In: Encyklopédia Slovenska VI.. zväzok TŽ. Bratislava: Veda, 1982. s. 186 zákon č. 260/1949 Sb.
Úradný list, presnejšieúradné listy. In: Encyklopédia Slovenska VI.. zväzok TŽ. Bratislava: Veda, 1982. s. 186dekrét prezidenta rep. č. 66/1945 Sb., zákon č. 260/1949 Sb., zákon č. 77/1959 Zb.:
„Úradný list republiky Československej“ /po česky „Úřední list republiky Československé“ (skratka Ú. l.; 1945-1959)
„Úradný list Republiky československej“/po česky „Úřední list Republiky československé“ (jan. 1960-júl 1960)
„Úradný list Československej socialistickej republiky“/po česky „Úřední list Československé socialistické republiky“ (júl 1960-1968) 
Ústredný vestník, presnejšie Správní právo, Ministerstvo vnitra ČSR, 1990, str. 398 pozn. pod čiarou 36 :
„Ústredný vestník Československej socialistickej republiky“/po česky „Ústřední věstník Československé socialistické republiky“ (skratka: Ú. v. ČSSR; 1967-1969)
„Ústřední věstník České socialistické republiky“ (skratka: Ú. v. ČSR; 1969-1992) a „Ústredný vestník Slovenskej socialistickej republiky“ (skratka: Ú. v. SSR; 1969-1992) 
krajinské vestníky (do r. 1948) – pozri vyššie

 Zdroje 

Kategória:Právne predpisy na Slovensku